

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

София 1000, ул. “Петър Парчевич” № 47, ЕИК 175203485

тел: 02 935 89 44, факс: 02 925 03 94, [www.bulgargaz.bg](http://www.bulgargaz.bg)

П О К А Н А

ЗА ПОДАВАНЕ НА ОФЕРТИ В

**ПРОЦЕДУРА ЗА ИЗБОР НА ИЗПЪЛНИТЕЛ НА ФИНАНСОВА УСЛУГА ЗА ПРЕДОСТАВЯНЕ НА КРЕДИТ ЗА ПОКРИВАНЕ НА ОПЕРАТИВНИ РАЗХОДИ ПОД ФОРМАТА НА НЕОБЕЗПЕЧЕН ОВЪРДРАФТ И ОБЕЗПЕЧЕН ОВЪРДРАФТ С ВСТЪПВАНЕ КАТО ПОРЪЧИТЕЛ НА „БЪЛГАРСКИ ЕНЕРГИЕН ХОЛДИНГ“ ЕАД**

УВАЖАЕМИ ГОСПОЖИ И ГОСПОДА,

 „Булгаргаз“ ЕАД (Възложител) провежда процедура „пряко договаряне“ за избор на изпълнител на финансова услуга за предоставяне на кредит за покриване на оперативни разходи под формата на необезпечен овърдрафт и обезпечен овърдрафт с встъпване като поръчител на „Български Енергиен Холдинг“ ЕАД с кредитен лимит в размер до 100 000 000,00 (сто милиона) лева (Процедура/та).

1. **Описание на процедурата и изискванията към финансовата услуга за предоставяне на кредита**
2. **Информация за процедурата**

 Предмет на настоящия процедура е избор на финансова институция за предоставяне на кредит в размер до 100 000 000,00 (сто милиона) лева за покриване на оперативни разходи на „Булгаргаз“ ЕАД – многократно целево оперативно финансиране (овърдрафт), без обезпечение и/или с обезпечение - встъпване като поръчител на „Български Енергиен Холдинг“ ЕАД без обезпечение.

Целта на процедурата е „Булгаргаз“ ЕАД да получи икономически най-изгодна оферта от финансова институция за предоставяне на кредит (тип овърдрафт), с който да се осъществява финансиране на оперативната дейност на дружеството. Участниците следва да предоставят оферти, както за кредит тип овърдрафт без обезпечение, така и за кредит тип овърдрафт с обезпечение - встъпване като поръчител на „Български Енергиен Холдинг“ ЕАД. Изцяло в прерогативите на „Булгаргаз“ ЕАД е да приеме или да не приеме да сключи договор с даден участник за един и/или двата типа кредит овърдрафт – с или без обезпечение.

 Посоченият размер от 100 000 000,00 (сто милиона) лева не обвързва „Булгаргаз“ ЕАД. Дружеството си запазва правото да сключи договори за кредит с един или повече участници на стойност, надхвърляща 100 000 000,00 (сто милиона) лева, в случай на възникнала необходимост и/или ако в хода на процедурата са получени икономически изгодни оферти.

1. **Изисквания към финансовата услуга**

Допустими за финансиране от предоставения кредит са оперативните разходи на „Булгаргаз“ ЕАД, свързани с оперативната дейност на дружеството до крайния срок на усвояване на кредита. Кредитът е краткосрочен за оборотно финансиране, който има фиксиран лимит и срок и се усвоява директно по разплащателна сметка на дружеството.

Определеният в резултат на проведената процедура изпълнител, следва точно да се придържа към изискванията на „Булгаргаз“ ЕАД и към всички действащи нормативни актове и изисквания, които се отнасят до изпълнението на услугата по предоставяне на кредита. Договорът за кредит ще се сключи в съответствие с условията, посочени в офертата и при спазване изискванията на „Булгаргаз“ ЕАД.

**Участниците в процедурата следва да представят оферти, чийто условия да са в съответствие със следните изисквания на „Булгаргаз“ ЕАД за изпълнение на услугата по предоставяне на кредита:**

* 1. **Вид на кредита:** тип овърдрафт без обезпечение и с обезпечение встъпване като поръчител на „Български Енергиен Холдинг“ ЕАД. Участниците представят две оферти за кредит от типа овърдрафт – с и без обезпечение.
	2. **Максимален размер на кредита-** до 100 000 000,00 (сто милиона) лева.
	3. **Валута на кредита –** лева.
	4. **Срок за изпълнение на финансовата услуга -** 12 (дванадесет) месеца, считано от датата на влизане в сила на договора.
	5. Място на изпълнение на финансовата услуга по предоставяне на кредит - Банков клон или офис на изпълнителя на територията на гр. София или друг еквивалентен начин за изпълнение на дейностите по управление и обслужване на кредита чрез място на стопанска дейност на територията на гр. София.
	6. **Годишен лихвен процент при редовно обслужвано задължение по кредита** – следва да се предложи като лихвен процент, формиран от сбора на основения лихвен процент, изчислен на база статистически данни на БНБ и фиксирана надбавка (Годишен лихвен процент при редовно обслужвано задължение по кредита). Начислява се ежедневно върху размера на използваната част от овърдрафта в края на работния ден и се заплаща ежемесечно. Олихвяването се извършва на годишна база 365/360.
	7. **Годишен лихвен процент при закъснение в обслужването на задължението по кредита, след изтичане срока на договора** – следва да се предложи като процент, формиран от годишния лихвен процент по т. 2.6 плюс надбавка за забавата. Начислява се ежедневно върху размера на просрочената част от главницата в края на работния ден и се заплаща ежемесечно. Дневният размер се определя на база годишния му размер, разделен на 365/360 дни.
	8. **Такса за управление** - считано от датата на сключване на договора за кредит, платима еднократно след сключване на договора, изчислявана върху размера на кредита. Следва да се предложи в проценти.

**2.9. Начин на усвояване на средствата -** усвояването на средствата по договора за кредит, следва да се осъществява съгласно текущата финансова необходимост на „Булгаргаз“ ЕАД, като може да се извършва на части или за целия размер на кредита. „Булгаргаз“ ЕАД ще усвоява такава част от банковия кредит (овърдрафти), каквато му е необходима за извършване на плащания на съответните дължими суми и при спазване на изискването, общата сума на всички отделно усвоени суми към всеки един момент, да не надвишава кредитния лимит по договора. Погасената част може да бъде усвоявана многократно в рамките на договорения срок и условия. „Булгаргаз“ ЕАД няма да има задължението да усвои пълния размер на кредита.

Кредитът (овърдрафтът) се отпуска по банкова сметка на „Булгаргаз“ ЕАД чрез представянето на платежни документи и се погасява автоматично с всяко постъпление по банковата сметка.

**2.10.** „Булгаргаз“ ЕАД не дължи и не заплаща такса за предсрочно погасяване.

**2.11.** „Булгаргаз“ ЕАД не дължи за целия период на действие на договора за кредит други такси, комисиони, надбавки, неустойки и други допълнителни плащания, освен изрично посочените.

**2.12**. **Срок и начин на погасяване на кредита:**

Кредитният лимит по овърдрафта се предоставя със срок на ползване (усвояване) и срок за погасяване на всички дължими по него суми 12 (дванадесет) месеца, считано от датата на влизане в сила на договора. Погасяването на главницата по кредита се осъществява по всяко време на действие на договора, като погасената част от кредитния лимит се счита за предоставена за последващо усвояване. „Булгаргаз“ ЕАД има право на предсрочно погасяване на главницата по кредита.

1. **Изисквания към участниците в процедурата и отстраняване**
2. **Участници -** в процедурата могат да участват български или чуждестранни юридически лица, които притежават валиден лиценз /разрешение за извършване на банкова дейност, издаден от БНБ/ – за участници в конкурса, които са банки със седалище в Република България или банки със седалище в чужбина, които участват чрез свой клон в страната.

*Съответствието с критерия за подбор се доказва със заверено от участника копие на Лиценз/Разрешение за извършване на банкова дейност, издадено от БНБ, за участниците в процедурата, които са банки със седалище в Република България или банки със седалище в чужбина, които участват чрез свой клон в страната.*

*Участниците лицензирани в държава-членка на ЕС, представят съответно заверени от участника копия на разрешения и/или регистрация за извършване на дейност за съответния вид финансова услуга, съгласно законите на държавата по регистрацията на участника, придружени от превод на български език, в случай че документите се представят на чужд език.*

1. **Отстраняване от участие в процедурата**

**Участници, които не отговарят на критериите за подбор на Възложителя се отстраняват от процедурата като неотговарящи на предварително обявените условия.**

**Всеки участник представя две оферти за кредит от типа овърдрафт – с и без обезпечение. Участник, който не е представил оферта за кредит тип овърдрафт без обезпечение и оферта за кредит тип овърдрафт с обезпечение встъпване като поръчител на „Български Енергиен Холдинг“ ЕАД ще бъде отстраняван от участие в процедурата.**

1. **Съдържание на офертите. Подготовка и подаване на офертите за участие**
2. **Изисквания към информацията, съдържаща се в офертите**

Участниците следва да изготвят своите оферти по приложения към настоящата покана образец на оферта – Приложение № 1. При подаване на офертите, всеки участник трябва да се придържа към обявените от „Булгаргаз“ ЕАД условия.

В офертата на участника следва да се включат всички предложения по всяко едно от изискванията към услугата, посочени в Раздел I, по-горе.

Всеки участник следва да подаде две оферти – една оферта за кредит тип овърдрафт без обезпечение и една оферта за кредит тип овърдрафт с обезпечение встъпване като поръчител на „Български Енергиен Холдинг“ ЕАД.

**Няма да се разглеждат и съответно оценяват и класират оферти на участници, които:**

- не са представили оферта за един от двата типа кредит овърдрафт – с и без обезпечениe;

- не съдържат предложение по едно или няколко от изискванията към услугата по предоставяне на кредит, посочени в Раздел I и/или

- предложените условия не съответстват на едно или няколко от изискванията към услугата по предоставяне на кредит, посочени в Раздел I.

**2.** **Документи, които се прилагат към офертите**

2.1. Копие на валиден лиценз/разрешение за извършване на банкова дейност в Република България съгласно приложимите за това нормативни правила.

2.2. Документ за упълномощаване, когато лицето, което подава офертата, не е законният представител на участника. Представя се нотариално заверено пълномощно, което следва да съдържа изрично заявление, че упълномощеното лице има право да подпише офертата и да представлява участника в конкурса (в случай, че е приложимо).

2.3. Когато участникът е обединение, което не е юридическо лице, задължително се представя копие от документ, от който да е видно правното основание за създаване на обединението, със срок не по-кратък от срока на изпълнение на договора за предоставяне на кредит (в случай, че е приложимо).

**3. Изисквания към документите**

Офертата, включително всички представени към нея документи, следва да е номерирана, подписана и подпечатана на всяка страница. Всички документи, които не са представени в оригинал или не са оригинал и нотариално заверени копия следва да бъдат заверени от участника с подпис и гриф „Вярно с оригинала“. Офертата и съответните приложения към същата се подписват на всяка страница от законните представители на участника или от надлежно упълномощени от тях лица с нотариално заверено пълномощно, като заверено „Вярно с оригинала“ копие от същото следва да бъде приложено към офертата. Всички документи, приложени към офертата, следва да бъдат на български език. Когато към офертата са приложени документи на чужд език, същите следва да са придружени и с превод на български език.

1. **Подготовка и подаване на офертите**

Офертите, които ще представят участниците в процедурата трябва да бъдат със срок на валидност не по-малко от 60 (шестдесет) дни след обявения краен срок за подаването им. „Булгаргаз“ ЕАД може да изиска от класираните участници да удължат срока на валидност на офертите си до момента на сключване на договора за кредит.

Офертите, които са с по-кратък срок на валидност от посочения, няма да бъдат разглеждани и оценявани.

**Офертата се подава в запечатан, непрозрачен плик с ненарушена цялост.**

Офертите се подават в деловодството на „Булгаргаз“ ЕАД всеки работен ден от 8:30 до 17:00 часа на следния адрес на Възложителя: гр. София 1000, ул. “Петър Парчевич“ № 47.

Офертата се представя от участника или от упълномощен от него представител - лично или чрез пощенска или друга куриерска услуга с препоръчана пратка с обратна разписка на адреса на „Булгаргаз“ ЕАД.

Когато участникът изпраща офертата чрез препоръчана поща или куриерска служба, разходите по изпращането са за негова сметка. В този случай, участникът трябва да изпрати офертата така, че да обезпечи нейното получаване на посочения от „Булгаргаз“ ЕАД адрес преди изтичане на срока за подаване на офертите. Рискът от забава или загубване на офертата се носи от участника. „Булгаргаз“ ЕАД не се ангажира да съдейства за пристигането на офертата на адреса и в срока определен от него. Участникът няма право да иска от „Булгаргаз“ ЕАД съдействие за митническо освобождаване на пратка, получаване чрез поискване от пощенски клон, взаимодействие с куриери извън обичайното получаване или др.

**Крайният срок за подаване на офертите е: 12:00 часа на 20.01.2025 г.**

Оферти, подадени лично или получени по поща/куриер след изтичане на крайния срок, няма да бъдат разглеждани.

**Върху плика с офертата в горния десен ъгъл се изписва:**

|  |
| --- |
|  **За “Булгаргаз” ЕАД** **Адрес: гр. София, 1000** **ул. “Петър Парчевич” № 47****О Ф Е Р Т А****ЗА УЧАСТИЕ В ПРОЦЕДУРА ЗА ИЗБОР НА ИЗПЪЛНИТЕЛ НА ФИНАНСОВА УСЛУГА ЗА ПРЕДОСТАВЯНЕ НА КРЕДИТ ЗА ПОКРИВАНЕ НА ОПЕРАТИВНИ РАЗХОДИ ПОД ФОРМАТА НА НЕОБЕЗПЕЧЕН ОВЪРДРАФТ И ОБЕЗПЕЧЕН ОВЪРДРАФТ С ВСТЪПВАНЕ КАТО ПОРЪЧИТЕЛ НА „БЪЛГАРСКИ ЕНЕРГИЕН ХОЛДИНГ“ ЕАД** |

Върху плика с офертата се посочва и следната информация: наименование на участника, адрес за кореспонденция, телефон и по възможност - факс и електронен адрес.

При приемане на офертата върху плика се отбелязват поредният номер, датата, часът и минутите на получаването, за което на участника се издава съответен документ.

Приложените към настоящия документ образци са задължителни за участниците и се попълват без изменения във формата и съдържанието им, освен ако това е допуснато от Възложителя в текстовете им.

1. **Методика за определяне на комплексната оценка на офертите**

**Критерий за оценка на офертите**: икономически най-изгодна оферта.

Икономически най-изгодната оферта се определя въз основа на комплексно оценяване по посочените по-долу методика и показатели.

Настоящата методика съдържа информация за начина на определяне на комплексната оценка на всяка оферта, за показателите и относителната им тежест в комплексната оценка, както и за начина на определяне на оценката по всеки показател и за реда за извършване на подбор и класиране на участниците в процедурата за избор на изпълнител на финансова услуга за предоставяне на кредит за покриване на оперативни разходи на „Булгаргаз“ ЕАД.

1. **Подбор на участниците**

Офертите, подадени в предварително определения в настоящата покана срок ще бъдат разгледани от специално назначена от Изпълнителния директор на „Булгаргаз“ ЕАД комисия.

 Комисията разглежда постъпилите оферти по реда на тяхното постъпване и извършва подбор на участниците въз основа на представените съгласно поканата и документацията за участие документи за подбор.

1. **Оценка на офертите**

Комисията извършва оценка на допуснатите оферти по критерий – **икономически най-изгодна оферта.**

Комплексната оценка (**КО**) на всяка оферта се получава като сбор от оценките, получени по всеки от посочените по-долу показатели.

 Относителната тежест на всеки от показателите е посочен в следващата таблица:

|  |  |  |
| --- | --- | --- |
| **№** | **Показател** | **Относителна тежест на показателя в комплексната оценка в %** |
| **1** | Предложен лихвен процент, формиран от основен лихвен процент или индекс изчислен на база статистически данни на БНБ и надбавка (Годишен лихвен процент при редовно обслужвано задължение по кредита) | **50%** |
| **2** | Предложен лихвен процент, формиран от годишния лихвен процент при редовно обслужвано задължение по кредита и надбавка. (Годишен лихвен процент при закъснение в обслужвано задължение по кредита) | **5%** |
| **3** | Размер на таксата за управление в проценти.  | **45%** |
| **Общо:** | **100%** |

*Начинът за определяне на оценката по всеки от показателите е посочен в следващата таблица:*

| **№**  | **Показател** | **Начин за определяне на оценката** |
| --- | --- | --- |
|  |
| **1.** | Предложен лихвен процент, формиран от основен лихвен процент или индекс изчислен на база статистически данни на БНБ и надбавка = Годишен лихвен процент при *редовно обслужвано задължение* по кредита | **до 50 точки съгласно формула:****Оценка по показателя =** $\frac{Р1мин}{Р1съотв}х50$**Р1*мин***е най-малкият предложен размер на лихвен процент по този показател от участник;**Р1съотв** е размер на лихвен процент по този показател, предложен от оценявания участник. |
| **2.** | Предложен лихвен процент, формиран от годишния лихвен процент при редовно обслужвано задължение по кредита и надбавка = Годишен лихвен процент *при закъснение в обслужваното задължение* по кредита | **до 5 точки съгласно формула:****Оценка по показателя =** $\frac{Р2мин}{Р2съотв}х5$**Р2*мин***е най-малкият предложен размер на лихвен процент за закъснение по този показател от участник;**Р2съотв** е размер на лихвен процент за закъснение по този показател, предложен от оценявания участник. |
| **3.** | Размер на таксата за управление в проценти | **до 45 точки съгласно формула:****Оценка по показателя =** $\frac{Р3мин}{Р3съотв}x45$**Р3*мин***е най-малкият предложен размер на таксата за управление по този показател от участник;**Р3съотв** е размер на таксата за управление по този показател, предложен от оценявания участник. |

 ***При предложение на участник по конкретен количествен показател, равно на 0 (нула), в числителя и знаменателя на конкретната формула за определяне на оценката по същия показател се добавя 1 (единица).***

Класирането на участниците се извършва по възходящ ред на получената комплексна оценка, като на Първо място се класира участникът с най-висока комплексна оценка. В случай, че комплексните оценки на две или повече оферти са равни, за икономически най-изгодна се приема тази оферта, за която оценката по показател Р1 е най-висока. При условие, че и оценките по показател Р1 са равни, за икономически най-изгодна оферта се приема тази, за която оценката по показател Р3 е най-висока.

Комисията провежда публично жребий за определяне на участника, с който ще сключи договор за кредит между класираните на първо място оферти, ако икономически най-изгодната оферта не може да се определи по реда, предвиден в предходните изречения на този параграф.

Оценките на участниците се изчисляват в точки с точност до втория знак след десетичната запетая.

Максималната комплексна оценка, която може да получи оферта е 100 точки.

1. **Разглеждане, оценяване и класиране на офертите на участниците. Сключване на договор за кредит**

**Дата и час на отваряне на офертите:** **20.01.2025 г. от 13:00 часа.**

Отварянето на офертите е публично и на него могат да присъстват участниците в конкурса или техни упълномощени представители при спазване на установения режим за достъп до сградата, в която се извършва отварянето.

Всички оферти, които са изготвени в съответствие с изискванията на настоящата покана ще бъдат оценени и съответно класирани, при спазване на Методиката за определяне на комплексната оценка на офертите. За резултатите от работа си, комисията ще изготви протокол.

Ако офертата, класирана на първо място не покрива целия размер на кредитния лимит, се извършва допълнително класиране на останалите оферти до достигане на пълния размера на кредита.

Класирането се представя на Съвета на директорите на „Булгаргаз” ЕАД за приемане и вземане на решение за сключване на договор с избрания участник/избраните участници, съответно на Съвета на директорите на „Български Енергиен Холдинг” ЕАД за получаване на разрешение за сключване на договор с избрания участник/избраните участници и встъпването на едноличния собственик на капитала като поръчител по договора.

Участникът, класиран на първо място се уведомява по пощата, по куриер, по факс или по електронна поща на адресите, които е посочил в офертата си, с цел сключване на договора за кредит.

В случай че класираният на първо място участник откаже да сключи договора за кредит, договорът се сключва с участника класиран на второ място.

„Булгаргаз" ЕАД си запазва правото по собствена преценка да прекрати процедурата по всяко време. Решението за прекратяване се изпраща на участниците в конкурса своевременно.

За допълнителна информация:

 ***Мария Радомирска*** – *главен експерт отдел „Финанси“,*

тел.: 02/935 8955 / maria.radomirska@bulgargaz.bg

***Гергана Генчева*** – *юрисконсулт дирекция „Правна“,*

тел.: 02/935 8961/ gergana.gencheva@bulgargaz.bg

**Приложения към настоящата покана са следните документи :**

1. Приложение № 1 - Оферта (образец);
2. Приложение № 2 - Споразумение за конфиденциалност.